smcproject/ml-wiki-sentences huggingface dataset:
ഈ കൊഴുപ്പു ശേഖരിച്ച് വീണ്ടും ചൂടാക്കി പുതിയ അട്ടികളിൽ ഒഴിക്കുമ്പോൾ പൂത്തൈലംകൊണ്ട് കൊഴുപ്പ് സാന്ദ്രമാകും.
റോസാപൂക്കൾ ആണ് ഉപയോഗിക്കുന്നതെങ്കിൽ ഈ കൊഴുപ്പ് പൊമാദ് ദെ റോസ് (pomade de Rose) എന്ന പേരിൽ അറിയപ്പെടുന്നു.
ആൾക്കഹോൾ  ഉപയോഗിച്ച് നിഷ്കർഷണം
അത്തർകൊണ്ടു സാന്ദ്രമാക്കപ്പെട്ട കൊഴുപ്പ് ആൽക്കഹോൾ ഉപയോഗിച്ച് നിഷ്കർഷണം ചെയ്യുന്നതാണ് മൂന്നാമത്തെ രീതി.
ഇങ്ങനെ കിട്ടുന്ന അത്തറിന് എക്സ്ട്രയ് ദെ റോസ് (റോസിന്റെ സത്ത്) എന്നു പറയുന്നു.
തൈലം കൊഴുപ്പിൽ പിടിപ്പിച്ച് വേർതിരിക്കുന്നു
കണ്ണാടിത്തട്ടിൽ പൂവിതളുകൾ വിതറി, അത് ശുദ്ധീകരിച്ച കൊഴുപ്പുകൊണ്ടുമൂടി ഒരു ദിവസം സൂക്ഷിച്ചശേഷം പൂവിതൾ എടുത്തുമാറ്റുന്നു.
വീണ്ടും പുതിയ പൂക്കൾ വിതറി ഈ പ്രക്രിയ ആവർത്തിക്കുന്നു.
ഇങ്ങനെ തൈലം കൊഴുപ്പിൽ പിടിപ്പിക്കുന്നതാണ് നാലാമത്തെ രീതി.
ബാൾക്കൻ പർവതപ്രദേശത്തുള്ള റോസ്താഴ്വരയിലാണ് അത്തർ ഏറ്റവും കൂടുതൽ ഉത്പാദിപ്പിക്കാവുന്ന റോസാ ചെടികൾ വളരുന്നത്.
അവിടത്തെ മണ്ണും കാലാവസ്ഥയും ഇവയുടെ വളർച്ചയ്ക്ക് ഏറ്റവും പറ്റിയതാണ്.
ബൾഗേറിയയിലും തുർക്കിയിലും ഒരു ദേശീയ വ്യവസായം എന്ന നിലയിൽ അത്തർ വൻതോതിൽ ഉത്പാദിപ്പിക്കുന്നു.
സുഗന്ധദ്രവ്യങ്ങൾ, വ്യഞ്ജനങ്ങൾ, അംഗരാഗങ്ങൾ എന്നിവയിൽ അത്തർ ചേർക്കാറുണ്ട്.
മുസ്ലീങ്ങൾക്ക് അത്തർ വളരെ പ്രാധാന്യമുള്ള ഒരു അംഗരാഗമാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അത്തർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അത്യന്താതിശയോക്തി (അലങ്കാരം) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കാരണത്തിനു മുമ്പ് കാരണമുണ്ടായെന്നു പറഞ്ഞാൽ അത്യന്താതിശയോക്തി.
'ഹേതുവിൻ മുന്നമേ കാര്യ- മത്യന്താതിശയോക്തിയാം.
ഉദാ: മാനം പോയ് മുന്നമേകാന്തൻ പിന്നെത്താൻ സാന്ത്വനമോതിനാൻ.
' അവലംബം ↑ വൃത്താലങ്കാര സംഗ്രഹം .
അത്തോളി ഇംഗ്ലീഷ് വിലാസം https://ml.wikipedia.org/wiki/Aththoli ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കോഴിക്കോട് ജില്ലയിലെ ഒരു പഞ്ചായത്ത്‌ ആണ് അത്തോളി.
കുറ്റ്യാടി സ്റ്റേറ്റ് ഹൈ വേ അത്തോളി വഴി കടന്നു പോവുന്നു, കൂടാതെ കുനിയിൽ കടവ് പാലം.
മുൻ കേരളമുഖ്യമന്തി സി.എച്ച്. മുഹമ്മദ്കോയയുടെയും കവി രാഘവൻ അത്തോളിയുടെയും മാധ്യമ പ്രവർത്തകൻ അജീഷ് അത്തോളിയുടെയും സി.പി.ഐ നേതാവും അദ്ധ്യാപകനും ആയിരുന്ന കോതങ്കൽ രാഘവൻ മാസ്റ്ററുടെയും ജന്മദേശമാണ്.
സന്ദർശിക്കേണ്ട അത്തോളിയിലെയും ചുറ്റുപാടുമുള്ള പ്രധാന സ്ഥലങ്ങൾ
[വേളൂർ വെസ്റ്റ് പുഴയോരം ]
എത്തിച്ചേരാനുള്ള വഴികൾ
ബസ്സ് മാർഗം
ബസ്സ് മാർഗ്ഗം വരുന്നവർക്ക് കോഴിക്കോടു നിന്നും ധാരാളം സ്വകാര്യ ബസ്സുകൾ അത്തോളിയിലേക്ക്  ലഭ്യമാണ്.
കോഴിക്കോട്‌ മൊഫ്യുസിൽ ബസ്‌ സ്റ്റാൻഡിൽ നിന്നും ധാരാളം പ്രൈവറ്റ്ബസ്സുകൾ ലഭ്യമാണ്‌.
കുറ്റ്യാടി പേരാമ്പ്ര  എന്നിവിടങ്ങളിലേക്കുള്ള ലിമിറ്റഡ് സ്റ്റോപ്പ്  ബസ്സുകൾ ഉള്ളിയേരി , കൊളത്തൂർ  ക്ഷേത്രം , തോരായി , വേളൂർ വെസ്റ്റ് , ചീക്കിലോട് തുടങ്ങിയ സ്ഥങ്ങളിലേക്ക് ഉള്ള ഓർഡിനറി ബസ്സുകളും ലഭ്യമാണ്.
ഇപ്പോഴത്തെ നിരക്ക്‌ പ്രകാരം കോഴിക്കോട്ടു നിന്നും 25 രൂപ്‌ ടിക്കറ്റിൽ അത്തോളിയിൽ  എത്താം.
തൊട്ടിൽപ്പാലം ,മാനന്തവാടി, മൈസൂർ ട്രാൻസ്പോർട്ട്‌ ബസ്സുകളുടെ സേവനവും ലഭ്യമാണ് .
ട്രയിൻ മാർഗം
ട്രയിൻ മാർഗ്ഗം വരുന്നവർക്കു, കൊയിലാണ്ടിയിലോ, കോഴിക്കോടോ ഇറങ്ങി അത്തോളിയിൽ  എത്താം.
ഏറ്റവും അടുത്ത റെയിൽ സ്റ്റേഷൻ കൊയിലാണ്ടി ആണെങ്കിലും എക്സ്പ്രസ്സ്‌ ട്രയിനുകൾ എല്ലാം ഇവിടെ നിർത്തില്ല.
അതിനാൽ കോഴിക്കോട്‌ സ്റ്റേഷനിൽ ഇറങ്ങി ഓട്ടോറിക്ഷയിൽ മൊഫ്യുസിൽ ബസ്‌ സ്റ്റാൻഡിൽ നിന്നും അത്തോളിയിലേക്ക്  വരാം.
വിമാന മാർഗം
മലപ്പുറം ജില്ലയിൽ സ്ഥിതി ചെയ്യുന്ന കരിപ്പൂർ എയർപോർട്ട്‌ ആണ്‌ അടുത്ത വിമാനത്താവളം.
അന്താരാഷ്ട്ര/ആഭ്യന്തര വിമാന സർവീസുകൾ ഇവിടെ ലഭ്യമാണ്‌.
എയർപോർട്ടിൽ നിന്നും ടാക്സി മുഖാന്തരം പ്രൈവറ്റ്‌ സ്റ്റാൻഡിൽ എത്തിയ ശേഷം ബാലുശ്ശേരിയിൽ എത്താം.
കൂടാതെ കണ്ണൂർ ഇന്റർനാഷണൽ എയർപോർട്ടിൽ നിന്നും മട്ടന്നൂർ -പാനൂർ -നാദാപുരം - കുറ്റ്യാടി-പേരാമ്പ്ര -ഉള്ളിയേരി വഴിയും വരാവുന്നതാണ് .
അത്തോളിയിലെ  സർക്കാർ സ്ഥാപനങ്ങൾ
അത്തോളി ഗ്രാമപഞ്ചായത്ത് (വേളൂർ ) ഗവൺമെന്റ് വൊക്കേഷണൽ ഹയർ സെക്കണ്ടറി സ്കൂൾ അത്തോളി, ഗവൺമെന്റ് മാപ്പിള യു പി സ്‌കൂൾ വേളൂർ,അത്തോളി (GMUP വേളൂർ,അത്തോളി) ,മൃഗാശുപത്രി അത്തോളി, ആയുർവേദ ആശുപത്രി (കൊടശ്ശേരി ), വില്ലേജ് ഓഫീസ് അത്തോളി, കുടുംബാരോഗ്യ കേന്ദ്രം അത്തോളി (വേളൂർ ), പോസ്റ്റോഫീസ് അത്തോളി ,[[പൊലീസ് സ്റ്റേഷൻ ,ഹോമിയോ ആശുപത്രി അത്തോളി ↑ {{ cite web }} : Check | url= value ( help ) ; Missing or empty | title= ( help )
അത്തൻ കുരുക്കൾ
പതിനെട്ടാം നൂറ്റാണ്ടിന്റെ ഉത്തരാർദ്ധത്തിൽ ബ്രിട്ടിഷ് ഭരണത്തിനെതിരായി മലബാറിൽ വിപ്ളവം സംഘടിപ്പിച്ച നേതാവാണ്‌ അത്തൻ കുരുക്കൾ .
ഈസ്റ്റിന്ത്യാ കമ്പനിയിലെ ഒരു പൊലീസ് ഉദ്യോഗസ്ഥനായിരുന്ന അത്തൻ കുരുക്കളുടെ' ജനനമരണങ്ങളെപ്പറ്റി വ്യക്തമായ രേഖകൾ ലഭിച്ചിട്ടില്ല.
1749-1799 കാലത്ത് ടിപ്പുസുൽത്താൻറെ ഭരണത്തിൻകീഴിലായിരുന്ന മലബാർ പ്രദേശത്ത് രണ്ടാമത്തെ കണ്ടെഴുത്ത് (Land Survey) നടന്ന അവസരത്തിൽ (1788) അദ്ദേഹത്തിൻറെ റവന്യൂ വകുപ്പുമേധാവിയായിരുന്ന അർഷാദ് ബേഗ് ഖാൻ മലബാർ ജന്മിമാരിൽനിന്ന് എതിർപ്പ് നേരിടേണ്ടതായി വന്നു.
മഞ്ചേരി തുടങ്ങിയ പ്രദേശങ്ങളിലെ മാപ്പിള ( മുസ്‌ലിം ) ജന്മിമാരും നമ്പൂതിരി ജന്മികളോടൊപ്പം അർഷാദ് ബേഗ് ഖാൻറെ നികുതി വ്യവസ്ഥയെ എതിർത്തു.
അത്തൻ കുരുക്കളുടെ പിതാവിന്റെ നേതൃത്വത്തിൽ മൈസൂർ ഭരണത്തിനെതിരായി ഒരു കലാപം നടന്നു.
കലാപനേതാവായിരുന്ന അത്തൻ കുരുക്കളുടെ പിതാവ് ടിപ്പുവിന്റെ സേനയുമായി ഏറ്റുമുട്ടി 1788 ൽ മരണമടഞ്ഞു, മറ്റു കലാപകാരികളെയും കുരുക്കളുടെ കുടുംബാംഗങ്ങളെയും ടിപ്പുവിന്റെ സൈന്യം തടവുകാരായി പിടിച്ച് ശ്രീരംഗപട്ടണത്തിലേക്കു കൊണ്ടുപോയി.1790-92 ൽ മൂന്നാം ആംഗ്ളോ-മൈസൂർ യുദ്ധകാലത്ത് അത്തൻ കുരുക്കളും കുടുംബാംഗങ്ങളും മൈസൂറിൽനിന്നു രക്ഷപ്പെട്ട് മലബാറിൽ എത്തി.
(ടിപ്പുവിന്റെ പരാജയത്തെ തുടർന്ന്, തടവുകാരുടെ കൈമാറ്റം നടന്ന സന്ദർഭത്തിലാണ്, അത്തൻ കുരുക്കളും ബന്ധുക്കളും മലബാറിൽ എത്തിയതെന്ന് ഒരഭിപ്രായവുമുണ്ട്.) മലബാർ സമരരംഗത്ത്
ബ്രിട്ടീഷുകാരുടെ പ്രീതിക്കു പാത്രമായിത്തീർന്ന അത്തൻ കുരുക്കൾ 1797-ൽ ഏറനാട്ടിലെ പൊലീസുമേധാവിയായി നിയമിതനായി.
ബ്രിട്ടിഷ് വിരുദ്ധസമരങ്ങളുടെ നേതാക്കന്മാരായിരുന്ന ഉണ്ണി മൂസയുടെയും ചെമ്പൻപോക്കരുടെയും സഹപ്രവർത്തകനായിത്തീർന്ന അത്തൻ കുരുക്കൾ ഏറനാട്ടിലെ പൊലീസ് ഉദ്യോഗം ഉപേക്ഷിച്ചു.
അതോടുകൂടി ഈസ്റ്റിന്ത്യാ കമ്പനിക്കാർ അത്തൻ കുരുക്കളെ രാജ്യദ്രോഹിയായി പ്രഖ്യാപിക്കുകയും പിടിച്ചുകൊടുക്കുന്നവർക്ക് 5000 രൂപ പാരിതോഷികം നല്കാമെന്നു വിളംബരപ്പെടുത്തുകയും ചെയ്തു.
കേണൽ ബോൺസിന്റെയും ക്യാപ്റ്റൻ വാട്ട്സിന്റെയും നേതൃത്വത്തിൽ ബ്രിട്ടിഷ് സേന അത്തൻ കുരുക്കൾക്കെതിരായി ആക്രമണ നടപടികൾ ആരംഭിച്ചു (1801).
അത്തൻ കുരുക്കളെയും അനുയായികളെയും അമർച്ച ചെയ്യാൻ കിഴക്കേ കോവിലകത്തെ സാമൂതിരിയുടെ സൈനികസഹായവും ബ്രിട്ടീഷുകാർ നേടി.
ബ്രിട്ടിഷു സൈന്യവും സാമൂതിരിയുടെ സൈന്യവും സഹകരിച്ച് അത്തൻ കുരുക്കളെയും അനുയായികളെയും നേരിട്ടെങ്കിലും അവരെ കീഴടക്കാൻ സാധിച്ചില്ല.
പൊലീസു മേധാവിയായി നിയമിച്ചും നല്ല തുക പെൻഷൻ നല്കിയും അത്തൻ കുരുക്കളെ വശത്താക്കാനും ചില ശ്രമങ്ങൾ ബ്രിട്ടീഷുകാർ നടത്തിനോക്കി.
പക്ഷേ ഈ പ്രലോഭനങ്ങൾക്കൊന്നും അത്തൻ കുരുക്കൾ വശംവദനായില്ല.
തുടർന്ന് ഇദ്ദേഹത്തിന്റെ കുടുംബാംഗങ്ങളുടെ സ്വത്ത് മലബാർ കളക്ടർ കണ്ടുകെട്ടി
പഴശ്ശിരാജാവ് ബ്രിട്ടിഷ് വിരുദ്ധ സമരം ആരംഭിച്ചപ്പോൾ ഉണ്ണി മൂസ്സയോടും ചെമ്പൻ പോക്കരോടുമൊപ്പം, അത്തൻകുരുക്കളും അദ്ദേഹത്തെ സഹായിച്ചു.
അതോടെ ബ്രിട്ടീഷുകാർക്കെതിരായ സമരം കൂടുതൽ ശക്തിപ്പെട്ടു.
ഈ സായുധവിപ്ളവം 1805 വരെ നിണ്ടുനിന്നു.
1802-ൽ ഉണ്ണിമൂസ പടക്കളത്തിൽ മരിച്ചുവീണു.
1805 -ന്റെ ആദ്യം ചെമ്പൻ പോക്കരും രക്തസാക്ഷിത്വം വരിച്ചു.
പഴശ്ശി രാജാവ് വധിക്കപ്പെടുകയോ ആത്മഹത്യ ചെയ്യുകയോ ചെയ്തു.
അതോടുകൂടി അത്തൻ കുരുക്കളുടെയും അനുയായികളുടെയും ശക്തി ക്ഷയിച്ചു.
ബ്രിട്ടീഷുകാർക്കെതിരായി ദീർഘകാലം സമരം നടത്തി ക്ഷീണിച്ച അത്തൻ കുരുക്കളും, ഒടുവിൽ ബ്രിട്ടിഷു സേനയുമായുള്ള ഏറ്റുമുട്ടലിൽ മരിച്ചതായി കരുതപ്പെടുന്നു.
അവലംബം ↑ മലബാർ കലാപം(വേലായുധൻ പണിക്കശ്ശേരി)
അതെർട്ടൺ
അതെർട്ടൺ , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ, സാൻ മറ്റിയോ കൗണ്ടിയിലുള്ള ഒരു സംയോജിത നഗരമാണ്.
ഈ നഗരത്തിലെ ജനസംഖ്യ 2013 ലെ കണക്കുകൾ പ്രകാരം 7,159 ആയിരുന്നു.
2,500 നും 9,999 നും ഇടയിൽ ജനസംഖ്യയുള്ള യുഎസ് പട്ടണങ്ങളിൽ ഏറ്റവും കൂടുതൽ ആളോഹരി വരുമാനമുള്ള രാജ്യമായി ആതർ‌ട്ടൺ സ്ഥാനം നേടി.
ഇത് യുണൈറ്റഡ് സ്റ്റേറ്റ്സിലെ ഏറ്റവും ചെലവേറിയ ZIP  കോഡായി റാങ്ക് ചെയ്യപ്പെടുന്നു.
1866-ൽ അതെർട്ടൺ, ഫെയർ ഓക്സ് എന്ന പേരിലായിരുന്നു അറിയപ്പെട്ടിരുന്നത്.
മെൻലോ പാർക്കിൻറെ വടക്കുഭാഗത്തുള്ള വലിയ എസ്റ്റേറ്റുകളുടെ സൗകര്യാർത്ഥം, സാൻ ഫ്രാൻസിസ്കോക്കും സാൻ ജോസ്സിനും ഇടയിലുള്ള സതേൺ പസഫിക് റെയിൽവേയുടെ കാലിഫോർണിയ തീരദേശത്തെ ഫ്ലാഗ് സ്റ്റോപ്പായിരുന്നു അക്കാലത്ത് ഇത്.
മുഴുവൻ പ്രദേശവും മെൻലോ പാർക്ക് എന്നായിരുന്നു അക്കാലത്ത്  അറിയപ്പെട്ടിരുന്നത്.
ഇപ്പോൾ സാൻ മറ്റിയോ കൌണ്ടിയിലുൾപ്പെട്ടിരിക്കുന്ന റാഞ്ചോ ഡി ലാസ് പൽഗാസിൻറെ ഭാഗമായിരുന്നു ഇതിൻറെ ഭൂരിഭാഗവും അന്ന്.
1874 ലും 1911 ലും ഉൾപ്പെടെ ഫെയർ ഓക്സ് സംയോജിപ്പിക്കാനുള്ള നിരവധി ശ്രമങ്ങൾ നടന്നിരുന്നു.
അത്തം (ഞാറ്റുവേല) രാശിചക്രത്തിന്റെ 13°20‘ വീതമുള്ള 27 തുല്യ നക്ഷത്രഭാഗങ്ങളായുള്ള വിഭജനം
സാധാരണയായി 12 ഭാഗങ്ങളായി വിഭജിച്ചിട്ടുള്ള രാശിചക്രത്തെ 27 തുല്യ നക്ഷത്രഭാഗങ്ങളായി വിഭജിച്ചിട്ടുള്ളതിലിലൊന്നാണ് അത്തം ഞാറ്റുവേല .
കേരളത്തിലെ കാർഷികവൃത്തി ഞാറ്റുവേലകളുമായി ബന്ധപ്പെട്ടാണ് കണക്കാക്കിയിരുന്നത്.
ഇടവപ്പാതി കാലവർഷം കഴിഞ്ഞ് തുലാവർഷത്തിലേക്ക് പ്രവേശിക്കുന്നത് അത്തം ഞാറ്റുവേലയോടനുബന്ധിച്ചാണ് .
അത്തം ഞാറ്റുവേലയിലാണ് അടുത്ത ഓണത്തിന് വിളവെടുക്കേണ്ട നേന്ത്രവാഴകൃഷി ആരംഭിക്കേണ്ടത്.
ആണ്ടെത്തിയ  (ഒരു വർഷം പൂർത്തിയായ) നെൽവിത്ത് കഴുകി  ഉണക്കി സൂക്ഷിയ്ക്കുന്നതും അത്തം ഞാറ്റുവേലയിലാണ് ചെയ്യുന്നത്.
ഇങ്ങനെ ട്രീറ്റ് ചെയ്ത വിത്ത് അടുത്ത പുഞ്ചയ്ക്ക് വിതയ്ക്കാനായി  ഉപയോഗിക്കാം.
ചൊല്ലുകൾ “അത്തമുഖത്തെള്ളെറിഞ്ഞാൽ ഭരണിമുഖത്തെണ്ണ”.
ഒരുപ്പൂനിലങ്ങളിൽ ഒന്നാംവിള കൊയ്തിന് ശേഷം അത്തം ഞാറ്റുവേലയിൽതന്നെ എള്ളുവിതച്ചാൽ ഭരണിയുടെ കഴുത്ത് വരെ എണ്ണകിട്ടുമത്രെ.
എള്ളിന് നല്ല വിളവുണ്ടാകുമെന്നു ചുരുക്കം.
അതുൽ ചിറ്റ്നിസ് ഇംഗ്ലീഷ് വിലാസം https://ml.wikipedia.org/wiki/Atul_Chitnis
സ്വതന്ത്ര സോഫ്റ്റ്‌വെയർ രംഗത്തെ ശ്രദ്ധേയനായ സാങ്കേതിക വിദഗ്ദ്ധനായിരുന്നു അതുൽ ചിറ്റ്നിസ് (ജ. ഫെബ്രുവരി 20 , 1962 - മ. ജൂൺ 3 , 2013 ).
ജർമ്മനിയിൽ ജനിച്ച ഇന്ത്യക്കാരാനായ ഇദ്ദേഹം ഇന്ത്യയിലെ ആദ്യകാല ലിനക്സ് ഉപയോക്തൃ കൂട്ടായ്മയായ 'ഫ്രീ ആൻഡ് ഓപ്പൺ സോഴ്സ് സോഫ്റ്റ്‌വെയറിന്റെ' (FOSS.IN) സ്ഥാപകനായിരുന്നു. 'ലിനക്സ് ബാംഗ്ലൂർ' എന്ന പേരിൽ ആരംഭിച്ച ഈ കൂട്ടായ്മ സ്വതന്ത്ര സോഫ്റ്റ്‌വെയർ രംഗത്തെ ഏഷ്യയിലെ ഏറ്റവും വലിയ സമ്മേളനമായി വളർന്നു.
ഇന്ത്യയെ സ്വതന്ത്ര സോഫ്റ്റ്‌വെയർ ഭൂപടത്തിൽ എത്തിച്ചത് ഇദ്ദേഹമാണെന്ന് വിശേഷിപ്പിക്കപ്പെടുന്നു.
കർമ്മ മേഖല
1989 -ൽ ചിറ്റ്നിസ്, തന്റെ ഡാറ്റാ വിനിമയ സോഫ്റ്റ്‌വെയറിന്റെ വികസനത്തിന്റെ ഭാഗമായി സിക്സ് (CiX) എന്ന ഒരു ബുള്ളറ്റിൻ ബോർഡ് സംവിധാനം ആരംഭിച്ചു.
ഇന്ത്യയിലെ തന്നെ ആദ്യത്തെ ഓൺലൈൻ സർവ്വീസായി വിശേഷിപ്പിക്കപ്പെടുന്ന ഇത് അദ്ദേഹത്തിന്റെ സൈബർ നെറ്റ് (CyberNet) എന്ന ഉത്പന്നത്തിനെ അടിസ്ഥാനപ്പെടുത്തിയാണ് വികസിപ്പിച്ചത്.
അനവധി നവാഗതർ ഈ സംവിധാനം വഴിയാണ് ഓൺലൈൻ വിവരവിനിമയം, സാമൂഹ്യ കൂട്ടായ്മകളുടെ രൂപീകരണം തുടങ്ങിയ മേഖലകളിൽ പിച്ചവെച്ചത് ചിത്രങ്ങൾ 2009ലെ ഫോസ്.
ഇൻ ൽ സംസാരിക്കുന്നു വിക്കിപീഡിയ സ്ഥാപകനായ ജിമ്മി വെയിൽസിനൊപ്പം അവലംബം ↑ ഹി പുട് ഇന്ത്യ ഓൺ ഓപ്പൺ സോഫ്റ്റ്‌വെയർ മാപ്പ് ↑ ദി ബി.ബി.എസ് ഡോക്യുമെന്ററി ലൈബ്രറി ↑ റീഡിഫ് ഗൈഡ് റ്റു ദി നെറ്റ്:ഫീച്ചേഴ്സ്:ദി വേ വി വെയർ Atul Chitnis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അതുൽകൃഷ്ണ ഘോഷ് ഇംഗ്ലീഷ് വിലാസം https://ml.wikipedia.org/wiki/Atulkrishna_Ghosh Anushilan Samiti
ഇന്ത്യൻ സ്വാതന്ത്യസമര സേനാനിയും അനുശീലൻ സമിതിയുടെ അംഗവും ജുഗാന്ദർ പ്രസ്ഥാനത്തിന്റെ നേതാവുമാണ്‌ അതുൽകൃഷ്ണ ഘോഷ് ( Bengali : অতুলকৃষ্ণ ঘোষ) (1890 – 4 May 1966).
ഒരു ബംഗാളി ഹിന്ദു മധ്യവർഗ്ഗ കുടുംബത്തിലാണ് 1890 അതുൽകൃഷ്ണ ഘോഷ് ജനിച്ചത്.
തരേശ് ചന്ദ്ര, ബിനോദാനി ദേവി എന്നിവരായിരുന്നു അദ്ദേഹത്തിൻറെ മാതാപിതാക്കൾ.
ദമ്പതികൾക്ക് ആറ് കുട്ടികൾ ഉണ്ടായിരുന്നു.
മേജമാലാ, പ്രശസ്ത ബീജഗണിത പ്രൊഫസറായ കെ. ബസു, വിപ്ലവ പ്രസ്ഥാനവുമായി ബന്ധപ്പെട്ടിരിക്കുന്നു.
ഏറ്റവും മൂത്ത കുട്ടി മേഘമാല, പ്രശസ്ത ബീജഗവേഷക പ്രൊഫസർ, കെ. പി. ബസുവിനേയായിരുന്നു കല്യാണം കഴിച്ചിരുന്നത്.
കെ. പി. ബസു വിപ്ലവ പ്രസ്ഥാനവുമായി ബന്ധപ്പെട്ടിരിക്കുന്നു.
അവരുടെ മകൻ ജിതേന്ദ്രനാഥ് ബസു, അതുൽ, ഇളയ സഹോദരൻ അമർ എന്നിവരോടൊപ്പം വിരുദ്ധ പ്രക്ഷോഭങ്ങളിൽ പങ്കുണ്ടെന്ന് ആരോപിക്കപ്പെട്ടു.
കുമർഖാളിയിൽ പ്രാഥമിക ക്ലാസ്സുകൾ കഴിഞ്ഞ്, 1909 ൽ കൊൽക്കത്ത ഹിന്ദു
സ്കൂളിൽ നിന്ന് അതുൽ മെട്രിക്കുലേഷൻ പാസായി.
സ്കോട്ടിഷ് ചർച്ചസ് കോളേജ് ഫോർ ഇൻറർമീഡിയറ്റും, ബെർഹാംപൂരിൽ കൃഷ്ണനാഥ് കോളേജിൽ ബിരുദവും നേടി.
കൊൽക്കത്തയിലെ പ്രസിഡൻസി കോളേജിൽ ഫൈനൽ എം.എസ്.സി.ക്ക് ഇടയ്ക്ക്  രാഷ്ട്രീയ പ്രതിബദ്ധതയ്ക്കായി അദ്ദേഹത്തിന്റെ പഠനം തടസപ്പെട്ടു.
സത്യേന്ദ്രനാഥ് ബോസ് , മേഘനാഥ് സാഹ , ജ്ഞാൻ ഘോഷ്, ജ്ഞാനാ മുഖർജി, സിഷിർ മിത്ര, സുശീൽ ആചാര്യ, സൈലൻ ഘോഷ്, ഹരീഷ് സിമ, ജതിൻ ഷെത്ത്, ഹിരലാൽ റേ എന്നീ ഭാവിയിലെ പ്രശസ്തർ അദ്ദേഹത്തിനൊപ്പം അവിടെ പഠിക്കുന്നുണ്ടായിരുന്നു .
ജതിൻ മുഖർജിയുടെ വലതു കൈക്കാരൻ
നിക്സണിന്റെ റിപ്പോർട്ടിൻെറ അടിസ്ഥാനത്തിൽ, 1913-ൽ കൊൽക്കത്ത അനുശീലൻ സമിതിയിലെ പഴയ അംഗങ്ങളിൽ ചിലരും ഇതിനുമുൻപ് വിവിധ കായിക ക്ലബ്ബുകളിൽ അംഗങ്ങളായിരുന്നു.
ഇവർ സേവാ സമിതിയുടെ ഒരു ശാഖയിൽ രൂപപ്പെട്ടു.
അതുൽ ഘോഷിന്റെ വീടിനടുത്തുള്ള ആദ്യ കേന്ദ്രം 1913 ൽ ഈ സമിതിയിലെ പല അംഗങ്ങളും  ബർദാവ് വെള്ളപ്പൊക്കത്തിൽ പീഡിതർക്ക് ആശ്വാസം നൽകി.
അതുലിന്റെ കഴിവും നേതൃത്വവും ഈയവസരത്തിൽ പ്രകടമായി .
ഇന്തോ-ജർമ്മൻ ഗൂഢാലോചന
ശ്രീഷ് ചന്ദ്ര മിശ്രയുടെ സഹായത്തോടെ സ്റ്റാളുകളും 46,000 തിരകളും കൊൽക്കത്തയിൽ കൊണ്ടുവരികയും അത് കൈമാറുകയും ചെയ്തെന്ന് നിക്സൺ റിപ്പോർട്ട് നൽകി.
ബാഗ ജതിന്റെ  മരണത്തിനുശേഷം ജുഗന്തർ നേതാക്കന്മാർ ।915ൽ ഒളിവിൽപോയി.
ഒന്നാംലോക യുദ്ധത്തിനുശേഷം സുരേന്ദ്രനാഥ് ബാനർജി ,ബാരിൻറോസ് മോത്തിലാൽ റോയ് എന്നിവരോടൊപ്പം വാറണ്ട് പിൻവലിക്കുകയും 1921-ൽ ജയിൽ മോചിതനാവുകയും ചെയ്തു.
ബാഗ് ജതിന്റെ മരണത്തോടെ രാഷ്ട്രിയത്തിലെ അദ്ദേഹത്തിന്റെ താൽപര്യം കുറഞ്ഞു.1924-ൽ ഗോവിനാഥ് സാഹ ഒരു ഇംഗ്ലീഷുകാരനെ കൊന്നതുമായി ബന്ധപ്പെട്ട് 1926-ൽ ആദ്ദേഹം ജയിലിലായിരുന്നു.
ആ വർഷം മജിൽപൂരിലെ മേനോ കരണി രക്ഷിതിനെ വിവാഹം കഴിച്ചു.
ബിസിനസ്സ് ശ്രദ്ധിക്കുകയും രാഷ്ട്രീയം വിടുകയും ചെയ്തു.
അവസാന കാലഘട്ടം
അദ്ദേഹത്തിൻറെ ജൂനിയറായിരുന്ന സഹപ്രവർത്തകനായിരുന്ന ഭൂപേന്ദ്രനാഥ് ദത്ത ഓർക്കുന്നു "അതുൽകൃഷ്ണ ജാതി മത പരമായ വ്യത്യാസത്തെ വെറുത്തിരുന്ന വ്യക്തിയായിരുന്നു. സാമൂഹ്യ മണ്ഡലത്തിലെ രാഷ്ട്രീയ മേഖലയിലെ നീതി പീഠത്തിനെയും ജനാധിപത്യത്തെയും അദ്ദേഹം ബഹുമാനിച്ചിരുന്നു .അദ്ദേഹത്തിൻറെ അവസാനകാലങ്ങളിൽ അദ്ദേഹം ആത്മീയ ജീവിതത്തിലേക്ക് തിരിഞ്ഞു ".1966ൽ കൊൽക്കത്തയിൽ വച്ച് ഇദ്ദേഹം അന്തരിച്ചു.
അവലംബം ഗ്രന്ഥസൂചി Biplabi atulkrishna ghosh , by Bhupendrakumar Datta, Shri Sarasvati Library, Kolkata, 1966 (abbr. BKD) "Ghosh, Atulkrishna (1890-1966)" by Bhupendrakumar Datta in Dictionary of National Biography , (ed.) S.P. Sen, Vol.
II, 1973, pp37–38 (abbr. DNB) J. C. Nixon's Report "On Revolutionary Organisation" in Terrorism in Bengal , ed.
by Amiya K. Samanta, Vol II, 1995 (abbr. Nixon).
W. Sealy’s Report, "Connections with Bihar and Orissa" in Terrorism in Bengal , ed.
by Amiya K. Samanta, Vol V, 1995 (abbr. Sealy).
Sadhak biplabi jatindranath , by Prithwindra Mukherjee, West Bengal State Book Board, 1990 Biplabir jiban-darshan , autobiography, by Pratulchandra Ganguli, 1976 Amader Badi , Reminiscences, Chhanda Sen, Published by Jayanta Basu, Kolkata, November 2005
അതെരിച്ചിപുതെരിച്ചിപൗലോൽറ്റ്സ്‌ജങ്ക
67°31′51″N 28°36′04″E ﻿ / ﻿ 67.53083°N 28.60111°E ﻿ / 67.53083; 28.60111 Äteritsiputeritsipuolilautatsi-baari
ഫിൻലാന്റിലെ ലാപ്‌ലാന്റിലുള്ള ഒരു തണ്ണീർത്തടമാണ് അതെരിച്ചിപുതെരിച്ചിപൗലോൽറ്റ്സ്‌ജങ്ക Äteritsiputeritsipuolilautatsijänkä.35 അക്ഷരങ്ങളുള്ള ഇതിന്റെ പേര് ഫിൻലൻഡിലെ ഏറ്റവും ദൈർഘ്യമേറിയ സ്ഥലനാമമാണ്.
കൂടാതെ സ്‌പെയ്‌സുകളോ ഹൈഫനുകളോ ഉള്ള പേരുകൾ ഉൾപ്പെടുത്തിയിട്ടുണ്ടെങ്കിൽ യൂറോപ്പിലെ ഏറ്റവും ദൈർഘ്യമേറിയ മൂന്നാമത്തെ പേരാണിത്.
ബ്രെക്‌സിറ്റ് പൂർത്തിയായ 2020 ജനുവരി 31 മുതൽ യൂറോപ്യൻ യൂണിയനിലെ ഏറ്റവും ദൈർഘ്യമേറിയ ഔദ്യോഗിക സ്ഥലനാമം കൂടിയാണിത്.
യുണൈറ്റഡ് കിംഗ്ഡത്തിലെ വെയ്ൽസിലെ ഒരു ഗ്രാമമായ Llanfairpwllgwyngyllgogerychwyrndrobwlllantysiliogogogoch എന്ന പേരിലാണ് ഈ റെക്കോർഡ് മുമ്പ് ഉണ്ടായിരുന്നത്.
അത്-ത്വുഫൈൽ ഇബ്നു അംരിദ്ദൗസി ഇംഗ്ലീഷ് വിലാസം https://ml.wikipedia.org/wiki/Tufayl_ibn_Amr
സ്വഹാബികളുടെ പട്ടിക ഖലീഫമാർ
അബൂബക്കർ സിദ്ധീഖ്‌ ഉമർ ഇബ്ൻ അൽ-ഖതാബ് ഉത്‌മാൻ ഇബ്ൻ അഫാൻ അലി ബിൻ അബീ ത്വാലിബ്‌ ഉമ്മുൽ മുഅ്മിനീൻ
ഖദീജ ബിൻത് ഖുവൈലിദ് സൗദ ബിൻത് സമ ആഇശ ബിൻത് അബൂബക്‌ർ ഹഫ്സ ബിൻത് ഉമർ ഇബ്ൻ ഖത്വാബ് സൈനബ് ബിൻത് ഖുസൈമ ഉമ്മു സൽമ ഹിന്ദ് ബിൻത് അബി ഉമയ്യ സൈനബ് ബിൻത് ജഹ്ഷ് ജുവൈരിയ്യ ബിൻത് അൽ-ഹാരിസ് റംല ബിൻത് അബി സുഫ്‌യാൻ സഫിയ്യ ബിൻത് ഹുയയ്യ് മൈമൂന ബിൻത് അൽഹാരിത് മാരിയ അൽ ഖിബ്തിയ അൽഅഷറ അൽമുബാഷിരീൻ ഫിൽ ജന്നത്ത്
തൽഹ ഇബ്ൻ ഉബൈദുല്ലഹ് സുബൈർ ഇബ്നുൽ-അവ്വാം അബ്ദുറഹ്മാൻ ഇബ്ൻ ഔഫ് സ‌ഈദ് ഇബ്ൻ അബി വക്കാസ് അബു ഉബൈദ് ഇബ്ൻ ജറാഹ് സൈദ് ഇബ്ൻ സയാദ് മറ്റുള്ളവർ
അത്തുഫൈൽ ഇബ്ൻ അമ്രദാവസി അമ്മാർ ഇബ്നു യാസിർ അദിയ്യ് ഇബ്ൻ ഹതിം അൻ-നുഇമാൻ ഇബ്ൻ മുക്രീൻ അൻ-നുഐമാൻ ഇബ്ൻ അമർ അബൂ ഹുറൈ റ അബ്ദുൽ റഹ്മാൻ അബ്ദുല്ല ഇബ്ൻ അമ്ര ഇബ്ൻ അൽ-ആസ് അബ്ദുല്ല ഇബ്ൻ ഹുദാഫ അസ്ഷാമി അബ്ദുല്ല ഇബ്ൻ ജഹ്ഷ് അബ്ദുല്ല ഇബ്ൻ മസൂദ് അബ്ദുല്ല ഇബ്ൻ സൈലം അബ്ദുല്ല ഇബ്ൻ അബ്ദുൽ അസദ് അബ്ദുല്ല ഇബ്ൻ അബ്ബാസ് അബ്ദുല്ല ഇബ്ൻ ഉമ്ം മക്തൂം അബ്ദുല്ല ഇബ്ൻ ഉമർ അബ്ദുല്ല ഇബ്ൻ സുബൈർ അബ്ബാദ് ഇബ്ൻ ബിഷാർ അബു അയ്യൂബുൽ അൻസാരി അബു ദർദാ അബു മുസൽ അഷ്‌അരി അബു സുഫ്യാൻ ഇബ്ൻ ഹാരിസ് അബു-ദറ് അബുൽ ആസ് ഇബ്ൻ റബീഹ് അമ്മർ ബിൻ യാസിർ അമർ ഇബ്ൻ അൽ-ജമൂഹ് അമർ ബിൻ അൽ'ആസ് അൽ-അല്ല'ഹ് അൽ-ഹദ്രമി അൽ-അഹ്നഫ് ഇബ്ൻ ഖയ്സ് അൽ-ബറാ ഇബ്ൻ മാലിക് അൽ-അൻസാരി അഷ്മഹ് അൽ-നജ്ജാഷി അസ്മ ബിൻത് അബു അബു ബക്കർ അസ്മ ബിൻത് ഉമയ്സ് ഇക്‌രിമ ഇബ്ൻ അബുജഹ്ൽ ഉഖാബ ഇബ്ൻ ആമിർ ഉത്ബത് ഇബ്ൻ ഗസ്വാൻ ഉബയ്യ് ഇബ്ൻ കഇബ് ഉമ്മു സൽമ ഉമയ്ർ ഇബ്ൻ വഹാബ് ഉമയ്ര് ഇബ്ൻ സഅദ് അൽ-അൻസാരി ഉർവ്വഹ് ഇബ്ൻ സുബൈർ ഇബ്ൻ അൽ-അവ്വാം കഇബ് ഇബ്ൻ സുഹൈർ കഹ്ബാബ് ഇബ്ൻ അൽ-അരാട്ട് ഖാലിദ് ഇബ്ൻ അൽ-വലീദ് ജഫർ ഇബ്ൻ അബി താലിബ് ജാബിർ ഇബ്ൻ അബ്ദുല്ല അൽ-അൻസാരി ജുന്ദുബ് ബിൻ ജുന്ദ ജുലൈബിബ് താബിത് ഇബ്ൻ ഖൈസ് തുമാമ ഇബ്ൻ ഉതൽ നുഅയ്മാൻ ഇബ്ൻ മസൂദ് ഫാത്വിമാ ബിൻത് മുഹമ്മദ് ( ഫാത്വിമ സുഹ്റ ) ഫൈറൂസ് അദ്ദൈലമി ബറകഹ് ബിലാൽ ഇബ്ൻ റിബാഹ് മിഖ്ദാദ് ഇബ്ൻ അൽ-അസ്വദ് അൽ-കിന്ദി മിഖ്ദാദ് ഇബ്ൻ അസ്വദ് മുആദ് ഇബ്ൻ ജബൽ മുസാബ് ഇബ്ൻ ഉമയ്‌ർ മുഹമ്മദ് ഇബ്ൻ മസ്ലമഹ് ഷുഹൈബ് അറ്രൂമി സ‌ഈദ് ഇബ്ൻ ആമിർ അൽ-ജുമൈഹി സൽമാൻ സാലിം മൌല അബി ഹുദൈഫ സുഹൈൽ ഇബ്ൻ അമർ സൈദ് അൽ-ഖൈർ സൈദ് ഇബ്ൻ താബിത് സൈദ് ഇബ്ൻ ഹാരിത് ഹംസ ഇബ്ൻ അബ്ദുൽ മുത്വലിബ് ഹബീബ് ഇബ്ൻ സൈദ് അൽ-അൻസാരി ഹസൻ ഇബ്ൻ അലി ഹാകിം ഇബ്ൻ ഹിശാം ഹുദൈഫ ഇബ്ൻ അൽ-യമൻ ഹുസൈൻ ബിൻ അലി റബീഇ് ഇബ്ൻ കഇ്ബ് റംല ബിൻത് അബി സുഫ്യാൻ റുമൈസ ബിൻത് മിൽഹാൻ ഇതുംകൂടി കാണുക
പ്രവാചകൻ മുഹമ്മദിന്റെ സഹചാരിയാണ് അത്-ത്വുഫൈൽ ഇബ്നു അംരിദ്ദൗസി (മരണം 633).
മക്കയിലാണു ഇദ്ദേഹം ജനിച്ചത്, തിഹാമയിൽ.
പിതാവ്: അംറുബിനു ഹുമമഃ.
ദൗസ് ഗോത്രത്തലവനായിരുന്ന പിതാവ് ജാഹിലിയ്യാ കാലഘട്ടത്തിലെ സമുന്നതരായ അപൂർവ്വം സദ്ഗുണസമ്പന്നരിൽ ഒരാളായിരുന്നു.
അന്നദാന തല്പരനും, ആദിത്യപ്രിയരുമായിരുന്നു കുടുംബം.
ആഗതർക്കായി വാതിൽ സദാ തുറന്നിട്ടിരിക്കും.
വിശക്കുന്നവന്ന് ആഹാരവും, വിഹ്വലനു അഭയവും സഹായാർത്ഥിക്ക് ദാക്ഷിണ്യവും അവിടെനിന്നും ലഭിക്കുമായിരുന്നു.
വിവേകിയും കുശാഗ്രബുദ്ധിയുമായ തുഫൈൽ സാഹിത്യത്തിലും കവിതയിലും തനതായ മുദ്ര പതിപ്പിച്ചിട്ടുണ്ട്.
ഉക്കാളു ഉത്സവത്തിൽ, നാനാദിക്കിൽനിന്നും സാഹിത്യകാരന്മാരും കവികളും ഒന്നിക്കുമ്പോൾ തുഫൈൽ കഴിവും മേന്മയും പ്രകടിപ്പിക്കുന്നതിന്നായി അവരുടെ മുൻ നിരയിലുണ്ടാവും.
ഇതു കൂടി കാണുക
സ്വഹാബികളുടെ പട്ടിക ‎
അത്തം (നക്ഷത്രം) ഇംഗ്ലീഷ് വിലാസം https://ml.wikipedia.org/wiki/Delta_Corvi
അത്തക്കാക്ക എന്ന നക്ഷത്രരാശിയിലെ ആൽഫ (α) മുതൽ എപ്സിലോൺ (ε) വരെയുള്ള അഞ്ചുനക്ഷത്രങ്ങളെയാണ് ജ്യോതിഷത്തിൽ അത്തം അഥവാ ഹസ്തം എന്നറിയപ്പെടുന്നത്.
ഇതിലെ ആൽഫ ഒരു ഇരട്ട നക്ഷത്രമാണ്.
ജ്യോതിഷത്തിൽ പതിമൂന്നാമത്തെ നക്ഷത്രമായ ഇത് കന്നിരാശിയിൽപ്പെടുന്നു എന്നാണ് കണക്കാക്കുന്നത്.
മലയാളികൾ ചിങ്ങമാസത്തിലെ അത്തം നാൾ മുതലാണ് പൂക്കളമിട്ട് ഓണം ആഘോഷിക്കുന്നത്.
ജ്യോതിഷപ്രകാരമുള്ള വിശ്വാസങ്ങൾ
പൊതുവേ സ്ത്രീകൾക്ക് ഗുണകരമെന്ന് ജ്യോതിഷത്തിന്റെ അടിസ്ഥാനത്തിൽ കരുതിപ്പോരുന്ന ഈ നാളിനെ സംബന്ധിച്ച് ‘പെണ്ണത്തം പൊന്നത്തം’ എന്നൊരു ചൊല്ല് തന്നെ മലയാളനാട്ടിൽ നിലവിലുണ്ട്‌.
കാമശാസ്ത്രങ്ങളിൽ ഒന്നായ (പാർവതി രാവണന് ഉപദേശിച്ചു കൊടുത്തത് എന്ന് ഗ്രന്ഥത്തിൽ പറയപ്പെടുന്നു) കൊക്കോകമഹർഷിയാൽ രചിക്കപ്പെട്ട കൊക്കോകശാസ്ത്രം ( കോടാങ്കിശാസ്ത്രം ) എന്ന ഗ്രന്ഥത്തിൽ ഈ നാളിനെക്കുറിച്ച് പറയുന്നത് താഴെപ്പറയുംപ്രകാരമാണ്.
“ അത്തം നക്ഷത്രജാതന്റെ വൃത്തം രാജ്യാന്തരങ്ങളിൽ എത്തിടും, കവിയായിടും, പുത്രസമ്പത്തുമാർന്നിടും. ”
സ്വാമി വിവേകാനന്ദൻ , ജെ.സി. ബോസ് , ആലിപ്പറമ്പ് ശിവരാമപ്പൊതുവാൾ , ജി. ദേവരാജൻ , ഒ.എൻ.വി. കുറുപ്പ് , കലാമണ്ഡലം ഗോപി , സൂരജ് ശേഖർ  നിരവധി പ്രമുഖർ അത്തം നക്ഷത്രത്തിൽ ജനിച്ചവരാണ്.
അതുൽ ദോദിയ ഇംഗ്ലീഷ് വിലാസം https://ml.wikipedia.org/wiki/Atul_Dodiya അതുൽ ദോദിയ
സമകാലീന ഇന്ത്യൻ ചിത്രകല - നവ മാധ്യമ രംഗങ്ങളിലെ  ശ്രദ്ധേയമായ വ്യക്തിത്വമാണ് അതുൽ ദോദിയ (ജനനം:1959).
മുംബൈ സ്വദേശിയാണ്.
ജെ.ജെ. സ്കൂൾ ഓഫ് ആർട്സിൽ പഠിച്ചു.
പാരീസിലെ ഇകോൾ നാഷണൽ സുപ്പീരിയർ ദ ബീക്സ് ആർട്സിൽ ഫ്രഞ്ച് ഗവൺമെന്റ് സ്കോളർഷിപ്പോടെ അക്കാദമിക പരിശീലനം നേടി.
ചിത്രകാരിയായ അഞ്ജു ദോദിയയാണ് ഭാര്യ.
മുംബൈ കേന്ദ്രീകരിച്ചാണ് ദോദിയയുടെ  കലാപ്രവർത്തനം.
ശൈലി പ്രദർശനങ്ങൾ യോക്കോഹാമ( 2001) വെനീസ് (2005) ഗ്വാങ്ഷു (2008) മോസ്കോ (2009) ജോഗ്ജക്കാർത്ത (2011) ബ്രിസ്ബേൻ (2012) ഡോക്യുമെന്റാ 12 (2007) തുടങ്ങിയ ബനാലെകളിലും ട്രിനലെകളിലും പങ്കെടുത്തു.
* ആംസ്റ്റർഡാം , റോം , പാരീസ് തുടങ്ങി ഇന്ത്യയിലും വിദേശത്തുമായി നിരവധി പ്രദർനങ്ങൾ നടത്തിയിട്ടുണ്ട്.
കൊച്ചി മുസിരിസ് ബിനലെയിൽ കൊച്ചി-മുസിരിസ് ബിനാലെയിൽ അതുൽ ദോദിയയുടെ സെലിബ്രേഷൻ ഇൻ ലബോറട്ടറി എന്ന രചനയുടെ ഒരു ഭാഗം ആസ്വദിക്കുന്നവർ
ഫോട്ടോഗ്രാഫുകൾ ഉപയോഗിച്ചുള്ള സൃഷ്ടിക്കാണ് കൊച്ചി മുസിരിസ് ബിനലെയിൽ രൂപംകൊടുത്തത്. 'സെലിബ്രേഷൻ ഇൻ ദ ലബോറട്ടറി' എന്ന ഫോ­ട്ടോ­ഗ്രാ­ഫി­ക് ഇൻ­സ്റ്റ­ലേ­ഷനാണ്.
ലോകത്തിന്റെ വിവിധ ഭാഗങ്ങളിൽ നിന്ന് പകർത്തിയതോ ശേഖരിച്ചതോ ആയ 231 ഫോട്ടോഗ്രാഫുകളാണ് ഇതിലുള്ളത്.
ഇൻസ്റ്റലേഷൻ തുടങ്ങുന്നത് സച്ചിദാനന്ദന്റെ ഒരു കവിതയോടെയാണ്.
ഈ ഇൻസ്റ്റളേഷനിൽ  ബിനാലെ ക്യൂറേറ്റർ, ബോസ് കൃഷ്ണമാചാരിയും പാരിസ് വിശ്വനാഥനും ബി­­ന­ാലെ­യെ എതിർ­ക്കു­ന്ന­വ­രിൽ പ്ര­മു­ഖ­നായ കലാ­കാ­ര­നും ക്യൂ­റേ­റ്റ­റു­മായ ജോ­ണി എം­.
എൽ തുടങ്ങി എം.എഫ്. ഹുസൈന്റെയും ഗുരുവായൂർ റെയിൽവേ സ്റ്റേഷ‌ന്റെയും ചിത്രമുണ്ട്.
ഉപേ­ക്ഷി­ക്ക­പ്പെ­ട്ട ഒരു ലബോ­റ­ട്ട­റി­യി­ൽ, അതി­ന്റെ പൊ­ളി­ഞ്ഞു തു­ട­ങ്ങിയ ചു­മ­രു­ക­ളും സി­മ­ന്റ് അല­മാ­രി­യും ശൗചാലയവും ഉപ­യോ­ഗ­പ്പെ­ടു­ത്തിയാണ്  ഈ ഡോ­ക്യു­മെ­ന്റേ­ഷൻ ഒരു­ക്കി­യി­രി­ക്കു­ന്നത് .
പുരസ്കാരങ്ങൾ റാസാ അവാർഡ്, റാസാ ഫൗണ്ടേഷൻ -2008 സിവിറ്റെല്ല റാനിയേരി ഫൗണ്ടേഷൻ ഫെല്ലോഷിപ്പ്, ഇറ്റലി - 1999 സോത്ത്ബീസ് പ്രൈസ് -1999 സൻസ്കൃതി അവാർഡ് - 1995 മഹാരാഷ്ട്രാ ഗവൺമെന്റിന്റെ ഗോൾഡ് മെഡൽ -1982 അവലംബം ↑ ↑ പുറം കണ്ണികൾ Atul Dodiya at Gallery Nature Morte Works by Atul Dodiya Archived 2012-02-06 at the Wayback Machine .
Atul Dodiya on Culturebase.net Archived 2012-02-04 at the Wayback Machine .
Edge of Desire: Recent Art in India (exhibition 2007), National Gallery of Modern Art Archived 2007-10-07 at the Wayback Machine .
- includes the triptych Tomb's Day (2001) Tryst with mythic structures , The Hindu, Mar 03, 2006
ഇല ഇംഗ്ലീഷ് വിലാസം https://ml.wikipedia.org/wiki/Leaf ബീച്ച് മരത്തിന്റെ ഇലകൾ
സസ്യത്തിന്റെ ഏറ്റവും പ്രകടമായ ഭാഗമാണ് ഇല ( ലത്തീൻ : Folium , ജർമ്മൻ : Blatt , French : Feuille , സ്പാനിഷ് , Hoja , ഇംഗ്ലീഷ് : Leaf ).
ഇലകളുടെ പച്ചനിറത്തിന് കാരണം അതിലെ ഹരിതകമെന്ന വസ്തുവാണ്.
ഇലകളിൽ വെച്ചാണ് പ്രകാശസംശ്ലേഷണം നടക്കുന്നത്.
ഇലകൾ കാണ്ഡത്തിലെ പർവ്വങ്ങളിൽ നിന്നാണ് പുറപ്പെടുന്നത്.
ഓരോ ഇലയിടുക്കിലും സാധാരണയായി മുകുളങ്ങളുണ്ടായിരിക്കും.
ഈ മുകുളങ്ങൾ ചില ചെടികളിൽ വളരെ ചെറുതാണ്.
പുൽച്ചെടികൾ തുടങ്ങിയവയിൽ ഈ മുകുളങ്ങൾ ഇലഞെട്ടിന്റെ ചുവട്ടിലുള്ള ഒരു പോളപോലുള്ള ഭാഗംകൊണ്ട് മൂടിയിരിക്കും.
ഇലയുടെ ഭാഗങ്ങൾ 1.
പത്രവൃന്തം  2.
പത്രപാളി  3.
ഉപപർണ്ണങ്ങൾ  4.
സിര
ഒരിലക്ക് സാധാരണയായി രണ്ട് ഭാഗങ്ങളുണ്ട്.
ഒരു നീണ്ട തണ്ടും വിസ്തൃതമായി പരന്ന ഒരു ഭാഗവും.
ഇതിൽ തണ്ടിനെ പത്രവൃന്തം എന്നും പരന്ന ഭാഗത്തെ പത്രപാളി എന്നും പറയുന്നു.
പത്രവൃന്തംകൊണ്ടാണ് പത്രപാളിയെ കാണ്ഡവുമായി ഘടിപ്പിച്ചിരിക്കുന്നത്.
ചിലചെടികളിൽ പത്രവൃന്തത്തിന്റെ അടിയിലായി രണ്ടു ചെറിയ ദളങ്ങൾ പോലുള്ള ഭാഗങ്ങൾ കാണുന്നു.
ഇവയെ ഉപപർണ്ണങ്ങൾ എന്നു വിളിയ്ക്കുന്നു.
തെച്ചി പോലുള്ള ചില ചെടികളിൽ പത്രവൃന്തം കാണപ്പെടുന്നില്ല.
ഇത്തരം ഇലകളെ അവൃന്തപത്രങ്ങൾ എന്നു വിളിയ്ക്കുന്നു.
പത്രപാളികളാണ് ഇലകളുടെ ഏറ്റവും പ്രധാന ഭാഗം.
ഇതിനെ താങ്ങിനിർത്തുവാൻ ഒരു വ്യൂഹം സിരകളുണ്ട്.
ഇവ ഇലകൾക്കകം മുഴുവൻ ജലവും ലവണവും വിതരണം ചെയ്യുന്നു.
ഇലകളുടെ കോശങ്ങളിൽ നിന്നും പാകം ചെയ്യപ്പെടുന്ന ആഹാരം പുറത്തേയ്ക്ക് വഹിച്ച് കൊണ്ടുപോകുന്നതും ഈ സിരകളിലൂടെയാണ്.
( ഇലകളുടെ ബാഹ്യരൂപം
ആകൃതി വലിപ്പം തുടങ്ങിയ കാര്യങ്ങളിൽ ഒരേവൃക്ഷത്തിന്റെ ഇലകളിൽ തന്നെ വ്യത്യാസമുണ്ടാകാം.
എല്ലാഇലകൾക്കും നേർത്തു പരന്ന് പച്ചനിറത്തിലുള്ള ലാമിന എന്നൊരു ഭാഗമുണ്ട്.
ഇത് ഇലഞെട്ടു (petiol--പത്രവൃന്തം) മൂലം ചെടിയുടെ തണ്ടുമായി ബന്ധിക്കപ്പെട്ടിരിക്കുന്നു.
ചില മാംസള സസ്യങ്ങളിൽ (succulent plats) ഒരിലയ്ക്ക് ഒന്നര സെന്റീമീറ്റർ വരെ കനമുണ്ടായിരിക്കും (ഉദാ:Centure plants) ; മറ്റു ചില ചെടികളിലെ ഇലകൾ തിളങ്ങുന്ന നിറങ്ങളോടുകൂടിയവ ആയിരിക്കും (ഉദാ. Poinsettia --യുടെ തളിരിനോടടുത്ത ഇലകൾ ; കള്ളിച്ചെടികളിൽ കാണുന്നതുപോലെ രൂപമെടുത്താലുടൻ കൊഴിഞ്ഞുപോകുന്ന ഇലകളും (transitory) വിരളമല്ല.
ഇത്തരം ചെടികളിൽ പച്ച തണ്ടുകളാണ് ഭക്ഷണം പാകംചെയ്യുന്ന ജോലി നിർവഹിക്കുന്നത്.
പത്രവൃന്തങ്ങളും ഇലയുടെ ലാമിനയുംതമ്മിൽ ബന്ധിച്ചിരിക്കുന്ന വിധത്തിലും, ഇലകൾ തണ്ടുമായി ചേരുന്ന രീതിയിലും ലമിനയുടെ അഗ്രഭാഗം, അടിഭാഗം, വക്കുകൾ, സിരാപടലം എന്നിവയുടെ ഘടനയിലും എല്ലാം ഒന്ന് മറ്റൊന്നിൽ നിന്നും വ്യത്യസ്തമായിരിക്കും.
ഇലയുടെ ഛേദം Medium scale diagram of leaf internal anatomy
ഇലകൾ കാണ്ഡത്തിന്റെ ഒരു ഭാഗമായതിനാൽ ജലസംവഹനത്തിനുള്ള ഖരവ്യൂഹം (xylem) കുഴലുകളും പദാർഥസംവഹനത്തിനുള്ള മൃദുവ്യൂഹം (phloem) കുഴലുകളും ചിത്രത്തിൽ കാണാം.
മിക്ക ഇലകളുടേയും പുറത്ത് പല ഉപയോഗത്തിനുമുള്ള ചെറിയ രോമ (trichomes) (small hairs) മുകുളങ്ങളും കാണാം.
കോശജാലം
ഇല ഉണ്ടാക്കപ്പെട്ടിരിക്കുന്നത്  കോശങ്ങളുടെ ഒരു കൂട്ടമായിട്ടാണ്.
ചെടിയുടെ ഒരു അവയവം പോലെയാണിത്.
ചെടികളിൽ കാണപ്പെടുന്ന പ്രധാന കലകൾ താഴെപറയുന്നവയാണ് .
ഉപരിവൃതി (എപ്പിഡെർമിസ് )- മുകളിലും താഴെയുമുള്ള പ്രതലങ്ങൾ ആവരണം ചെയ്യുന്നു.
മീസോഫിൽ (mesophyll)-ചെടിക്കുള്ളിൽ കാണപ്പെടുന്ന കോശം .
ഹരിതകം (ക്ലോറോഫിൽ) ഇതിനകത്താണ് കാണപ്പെടുന്നതുകൊണ്ട് ക്ലോറെൻകൈമ എന്നും അറിയപ്പെടുന്നു.
സംവഹനകലകൾ (the vascular tissue)
മുകളിൽ കൊടുത്തിരിക്കുന്ന മൂന്ന് കോശജാലങ്ങളാണ് ഒരു ഇലയുടെ സാധാരണ വർഗലക്ഷണമായി കണക്കാക്കാവുന്നത്, Fine scale diagram of leaf structure ഇലയിലെ പ്രധാനപ്പെട്ട കോശജാലങ്ങൾ ഇലയുടെ പരിച്ഛേദം.
ചർമ്മകോശങ്ങൾ (Epidermal cells) മതിൽനിര (പാലിസേഡ്) മെസോഫിൽ കോശങ്ങൾ (Palisade mesophyll cells) സ്പോഞ്ച് മെസോഫിൽ കോശങ്ങൾ (Spongy mesophyll cells) സിരാവിന്യാസം (venation)
(സിരാവ്യൂഹം) ജന്തുജാലങ്ങളിലെ രക്തധമനികൾക്കു സമാനമായി ഇലകളുടെ പച്ച നിറത്തിലുള്ള പരന്ന ഭാഗമായ ലാമിനയിൽ നേർത്ത ഞരമ്പുകൾ കാണാം.
ഇവയെ മൊത്തത്തിൽ  സിരാവ്യൂഹം എന്നു പറയുന്നു.
സിരാപടലങ്ങൾ ഒരോ സസ്യങ്ങളിലും വ്യത്യസ്തമായിട്ടാണ് കാണുക.
പ്രധാനമായും രണ്ടു തരം സിരാവ്യൂഹങ്ങളാണുള്ളത്.
സമാന്തരസിരാവിന്യാസവും ജാലികാസിരാവിന്യാസവും.
പ്രധാന സിരയും മറ്റു സിരകളും എങ്ങനെ ബന്ധിക്കപ്പെട്ടിരിക്കുന്നു എന്നതിനെ ആശ്രയിച്ച് ഇലകളെ വിവിധങ്ങളായി തരംതിരിക്കാറുണ്ട്.
ജാലികാരൂപത്തിലും , സമാന്തരവ്യൂഹത്തിലും വ്യത്യസ്തങ്ങളായ ഇല വൈവിധ്യമുണ്ട്.
നാരക ഇലയുടെ സിരാവിന്യാസം.
സമാന്തരസിരാവിന്യാസം
സമാന്തരവ്യൂഹം : (parallel venation)-സമാന്തരമായി പോകുന്ന സിരകൾ ഇലയുടെ അഗ്രഭാഗംവരെ എത്തുന്നു.
ഏക ബീജ പത്ര (Monocot)സസ്യങ്ങളിലാണിത് കാണപ്പെടുന്നത്.